smcproject/ml-wiki-sentences huggingface dataset:
മി ശിം‌ല , ചണ്ഡിഗഡ് , ഡെൽഹി എന്നിവടങ്ങളിലേക്ക് സ്ഥിരം ബസ്സുകൾ വിമാനമാർഗ്ഗം
ഏറ്റവും അടുത്ത വിമാനത്താവളം ജുബാർഹട്ടി വിമാനത്താവളം - ശിം‌ലക്കടുത്ത് സ്ഥിതി ചെയ്യുന്നു.
ഏറ്റവും അടുത്ത റെയിൽ‌വേ സ്റ്റേഷൻ
കാൽക്ക-ശിം‌ല റെയിൽ‌വേ അവലംബം
ചൈനീസ് സാഹിത്യം
ചൈനീസ് സാഹിത്യത്തിന് ആയിരക്കണക്കിന് വർഷങ്ങളുടെ ചരിത്രമുണ്ട്.
കൊട്ടാരങ്ങളിൽ ശേഖരിച്ചു വെച്ച ഗ്രന്ഥശേഖരങ്ങൾ മുതൽ നാട്ടുഭാഷകളിൽ എഴുപ്പെട്ടിട്ടുള്ള നിരവധി സാഹിത്യ രചനകൾ ചൈനയിലുണ്ട്.
ടാങ് രാജവംശത്തിന്റെ കാലത്ത് (618–907) വ്യാപകമായി വുഡ്ബ്ലോക്ക് പ്രിന്റിങും സോംഗ് രാജവംശത്തിന്റെ കാലത്ത് (960–1279) ബി ഷെങ് (990–1051) കണ്ടുപിടിച്ച അച്ചുകൾ മാറ്റിവെക്കാവുന്ന തരത്തിലുള്ള അച്ചടിയും ചൈനയിലുടനീളം സാഹിത്യ കൃതികൾ അതിവേഗം പ്രചരിക്കുന്നതിന് കാരണമായി.
ആധുനിക കാലഘട്ടത്തിൽ, എഴുത്തുകാരനായ ലു ക്സുൻ (1881-1936) ചൈനയിലെ ബൈഹുവ (പ്രാദേശിക ചൈനീസ് സാഹിത്യം) സാഹിത്യത്തിന്റെ സ്ഥാപകനായി കണക്കാക്കപ്പെടുന്നു.
ആദ്യകാല ചൈനീസ് സാഹിത്യം സാമൂഹികവും തൊഴിൽപരവുമായ വാമൊഴി പാരമ്പര്യങ്ങളാൽ സ്വാധീനിക്കപ്പെട്ടു.
ആരാധനയുമായി ബന്ധപ്പെട്ടവ ( ഷിജിംഗ് ), ദൈവികവും അമാനുഷികവുമായവ ( യി ജിംഗ് ), ജ്യോതിശാസ്ത്രം, ആഭിചാരം തുടങ്ങിയവ ചൈനീസ് സാഹിത്യത്തിന്റെ ഭാഗമായി.
ക്ലാസിക്കൽ കൃതികൾ
കിഴക്കൻ ഷൗ രാജവംശത്തിന്റെ (ബിസി 770-256) കാലഘട്ടത്തിൽ ഉണ്ടായിരുന്ന നൂറു ചിന്തകളുടെ വിദ്യാലയങ്ങൾ ആദ്യകാല ചൈനീസ് സാഹിത്യത്തിന്റെ വളർച്ചയെ എറെ സഹായിച്ചു.
കൺഫ്യൂഷ്യനിസം , ഡാവോയിസം , മോഹിസം, ലീഗലിസം, സൈനിക ശാസ്ത്രത്തിന്റെയും ചൈനീസ് ചരിത്രത്തിന്റെയും കൃതികൾ തുടങ്ങിയവ ഇവയിൽ പ്രധാനമാണ്.
ശ്രദ്ധിക്കുക, കവിതകളുടെയും പാട്ടുകളുടെയും പുസ്‌തകങ്ങൾ ഒഴികെ, ഈ സാഹിത്യത്തിൽ ഭൂരിഭാഗവും തത്ത്വചിന്താപരവും ഉപദേശപരവുമാണ്.
ഫിക്ഷന്റെ വിഭാഗത്തിൽ വരുന്നവ വളരെ കുറവാണ്.
എന്നിരുന്നാലും, ഈ പാഠങ്ങൾ അവരുടെ ആശയങ്ങളിലൂടെയും ഗദ്യശൈലിയിലൂടെയും അവയുടെ പ്രാധാന്യം നിലനിർത്തി.
കൺഫ്യൂഷിയൻ രചനകൾ ചൈനീസ് സാഹിത്യത്തിന്റെയും ചരിത്രത്തിന്റയും പ്രധാന ഘടകങ്ങളായിരുന്നു.
നാല് പുസ്തകങ്ങളും അഞ്ച് ക്ലാസിക്കുകളും എന്നറിയപ്പെടുന്ന ഒരു കൂട്ടം കൃതികൾ ഇവയിൽ വളരെ പ്രധാനപ്പെട്ടതായിരുന്നു.
അതിനാൽ സർക്കാർ ജോലികൾക്കു വേണ്ടിയുള്ള പരീക്ഷകൾ ഇവയെ അടിസ്ഥാനപ്പെടുത്തിയുള്ളതായിരുന്നു.
അതുകൊണ്ടു തന്നെ ഈ ഒമ്പത് പുസ്തകങ്ങളും വിദ്യാഭ്യാസ സമ്പ്രദായത്തിന്റെയും അടിസ്ഥാനമായി മാറി.
കൺഫ്യൂഷ്യസ് വ്യാഖ്യാനിച്ചതും എഡിറ്റുചെയ്തതുമായ കൃതികളെ അഞ്ച് ക്ലാസിക്കുകൾ , നാല് പുസ്തകങ്ങൾ എന്നിങ്ങനെ രണ്ട് വിഭാഗങ്ങളായി തിരിച്ചിരിക്കുന്നു.
അഞ്ച് ക്ലാസിക്കുകൾ ഇവയാണ്: ഐ ചിങ് , വിശിഷ്ടമായ മാറ്റങ്ങൾ, ഭാവിപ്രവചനം; [കുറിപ്പ് 1] ക്ലാസിക് കവിതകൾ, കവിതകൾ, നാടോടി ഗാനങ്ങൾ, ആചാരപരമായ ഗാനങ്ങൾ, കീർത്തനങ്ങൾ,മംഗളാശംസകൾ; ആചാരക്രമങ്ങളുടെ പുസ്തകം അല്ലെങ്കിൽ ആചാരങ്ങളുടെ രേഖ ; പ്രമാണങ്ങളുടെ പുസ്തകം , ആദ്യകാല ഭരണാധികാരികളുടെ ഉദ്യോഗസ്ഥരും എഴുതിയ പ്രമാണങ്ങളുടെയും പ്രഭാഷണങ്ങളുടെയും ചൈനീസ് ഗദ്യ ശേഖരം ഷൗ കാലയളവിലോ അതിനു മുമ്പോ ഉള്ളത് കോൺഫ്യൂഷ്യസിന്റെ ജന്മനാടായ ലുവിന്റെ ചരിത്രരേഖയായ വസന്തത്തിന്റെയും ശരത്തിന്റയും ചരിത്രം ക്രി.
722 മുതൽ 479 വരെ .
നാല് പുസ്തകങ്ങൾ ഇവയാണ്: കൺഫ്യൂഷ്യസിന്റെ തെരഞ്ഞെടുത്ത രചനകൾ, കൺഫ്യൂഷ്യസ് പറഞ്ഞതും  അദ്ദേഹത്തിന്റെ ശിഷ്യന്മാർ രേഖപ്പെടുത്തിയതുമായ സാരവത്തായ കാര്യങ്ങളുടെ പുസ്തകം.
മെൻഷിയസ് രാഷ്ട്രീയ സംഭാഷണങ്ങളുടെ ശേഖരം ; കൺഫ്യൂഷ്യൻ ധർമ്മ സംഹിത വിദ്യാഭ്യാസം, സ്വയം കൃഷി, താവോ എന്നിവയെക്കുറിച്ചുള്ള പുസ്തകം.
മോട്സി , ഹാൻ ഫീ എന്നിവരുടെതാണ് മറ്റു പ്രധാന ദാർശനിക കൃതികൾ.
താവോ തെ ചിങ് , ചുവാങ്സി , ലീസി എന്നിവയാണ് പ്രധാനപ്പെട്ട താവോയിസ്റ്റ് കൃതികൾ.
ലിയൂ ആനിനെ (ബി.സി.ഇ രണ്ടാം നൂറ്റാണ്ട്) പോലെയുള്ള പിൽക്കാല എഴുത്തുകാർ താവോയിസത്തെ കൺഫ്യൂഷ്യനിസവും നിയമവാദവുമായി സംയോജിപ്പിച്ചു.
സൈനിക ശാസ്ത്രത്തിന്റെ ക്ലാസിക് കൃതികളിൽ, സൺ റ്റ്സു എഴുതിയ ആർട്ട് ഓഫ് വാർ (ബിസി ആറാം നൂറ്റാണ്ട്) ഒരുപക്ഷേ ഫലപ്രദമായ അന്താരാഷ്ട്ര നയതന്ത്രത്തിനായുള്ള മാർഗ്ഗനിർദ്ദേശങ്ങൾ രൂപപ്പെടുത്തിയ ആദ്യത്തെ കൃതിയായിരിക്കാം.
ജിങ്‌ലിംഗ് സോങ്‌യാവോ (ഏറ്റവും പ്രധാനപ്പെട്ട സൈനിക സാങ്കേതിക വിദ്യകളുടെ ശേഖരം, സി.ഇ. 1044), ഹൂലോങ്‌ജിംഗ് (ഫയർ ഡ്രാഗൺ മാനുവൽ, സി.ഇ. 14-ആം നൂറ്റാണ്ട്) എന്നിവ ഉൾപ്പെട്ട ചൈനീസ് സൈനിക കൃതികളിൽ ആദ്യത്തേതും ഇതാണ്.
ചരിത്രകൃതികൾ, നിഘണ്ടുക്കൾ, വിജ്ഞാനകോശങ്ങൾ സി-മാ ചിയാൻ ചൈനീസ് ചരിത്രരചനാശാസ്ത്രത്തിന്റെ പിതാവ്
ബി.സി.ഇ 841 മുതൽ തന്നെ കോടതിരേഖകൾ കൃത്യമായി എഴുതി സൂക്ഷിക്കുന്ന പതിവ് ചൈനയിൽ ഉണ്ടായിരുന്നു.
ചൈനയിലെ ആദ്യത്തെ വിവരണാത്മക ചരിത്രപുസ്തകം ബി.സി.ഇ 389നു ശേഷം രചിക്കപ്പെട്ട സുവോ ഷുവാൻ ആയിരുന്നു.
ബി.സി.ഇ 5-ാം നൂറ്റാണ്ടിൽ ജീവിച്ചിരുന്ന സൂ ക്വിമിങ് എന്ന അന്ധനായ ചരിത്രകാരന്റെ ഇടപെടലുകളും ഈ ഗ്രന്ഥത്തിന്റെ നിർമ്മിതിക്കു പിന്നിലുണ്ടായിരുന്നു.
പ്രമാണങ്ങളുടെ പുസ്തകം (Book of Documents) ബി.സി.ഇ 6-ാം നൂറ്റാണ്ടിനും 4-ാം നൂറ്റാണ്ടിനും ഇടയിൽ സമാഹരിക്കപ്പെട്ടതാണ്.
1993ൽ ഹൂബിയിലെ ഒരു ശവകുടീരത്തിൽ നിന്നും കണ്ടെടുത്തതാണ് ഗൗഡിയാൻ ചു സ്ലിപ്പുകൾ .
പ്രമാണങ്ങളുടെ പുസ്തകത്തിലെ യു ഗോങ് എന്ന അദ്ധ്യായത്തിൽ ആദ്യകാല ഭൂമിശാസ്ത്രവുമായിബന്ധപ്പെട്ട വിവരങ്ങളാണുള്ളത്.
ബാംബൂ ആന്നൽസ് എന്നറിയപ്പെടുന്ന ചരിത്രരേഖകൾ ബി.സി.ഇ 296ൽ മരിച്ച വേയ് രാജാവിന്റെ ശവകുടീരത്തിൽ നിന്നാണ് കണ്ടെത്തിയത്.
പുരാതന ചൈനയിലെ മറ്റൊരു രാഷ്ട്രീയ നയതന്ത്രഗ്രന്ഥമായിരുന്നു ഷാൻ ഗോ സേ .
ബി.സി.ഇ 1-ാം നൂറ്റാണ്ടിനും 3-ാം നൂറ്റാണ്ടിനും ഇടയിലായാണ് ഇത് സമാഹരിക്കപ്പെട്ടിട്ടുള്ളത്.
മാവാങ്ഗുഡിയിൽ നിന്നാണ് ഇതിന്റെ കുറച്ചു ഭാഗങ്ങൾ കണ്ടെത്തിയിട്ടുള്ളത്.
ചൈനയിലെ ഏറ്റവും പുരാതനമായ നിഘണ്ടുവാണ് എര്യാ .
ഇതിന്റെ യഥാർത്ഥ രചയിതാവ് ആരാണെന്ന് അറിയില്ല.
പിൽക്കാല ചരിത്രകാരനായ ഗൗ പുവിന്റെ (276–324) കുറിപ്പുകൾ പിന്നീട് ഇതിൽ ചേർത്തിട്ടുണ്ട്.
മറ്റു പ്രധാന നിഘണ്ടുക്കളാണ് യാങ് സിയോങ് (53 BC – 18 AD) രചിച്ച ഫാങ്യാൻ , സൂ ഷെൻ (58–147 AD) രചിച്ച ഷോവൻ ജീസി എന്നിവ.
വലിയ നിഘണ്ടുക്കളിൽ ഒന്നാണ് കാങ്സി ചക്രവർത്തിയുടെ (5 May 1654 – 20 December 1722) നേതൃത്വത്തിൽ 1716ൽ സമാഹൃതമായ കാങ്സി നിഘണ്ടു .
47,000 വാക്കുകളുടെ നിർവ്വചനം ഇതിലുണ്ട്.
കോടതിവ്യവഹാരരേഖകൾ എഴുതിവെക്കുന്ന പതിവ് മുൻപുതന്നെ ഉണ്ടായിരുന്നുവെങ്കിലും ഷിജി എന്ന കൃതിയിലാണ് ഇത് ആധികാരികമായി രേഖപ്പടുത്തി വെയ്ക്കുന്ന പതിവ് തുടങ്ങിയത്.
ഹാൻ സാമ്രാജ്യത്തിലെ കൊട്ടാരം ചരിത്രകാരനായ സി-മാ ചിയാൻ (145 BC – 90 BC) ആയിരുന്നു ഇതിന്റെ കർത്താവ്.
ഈ കൃതിയാണ് പിന്നീട് വന്ന ചൈനീസ് ചരിത്രരചനാ സമ്പ്രദായത്തിന് അടിത്തറയിട്ടത്.
സി മാ ചിയാനെ ഗ്രീക്ക് ചരിത്രകാരനായിരുന്ന ഹെറോഡോട്ടസുമായി താരതമ്യം ചെയ്യാറുണ്ട്.
രണ്ടു പേരുടെയും രീതിശാസ്ത്രത്തിനും ചരിത്രരചനയുടെ ഉദ്ദേശ്ശത്തിനും ചില സമാനതകളുണ്ടായിരുന്നതു കൊണ്ടാണിത്.
ചൈനയിലെ ആദ്യരാജവംശമായി കരുതപ്പെടുന്ന സിയ രാജവംശം മുതൽ സിമാ ചിയാന്റെ കാലത്ത് ജീവിച്ചിരുന്ന ഹാൻ രാജവംശത്തിലെ വൂ ചക്രവർത്തിയെ കുറിച്ചു വരെ അദ്ദേഹത്തിന്റെ ചരിത്രഗ്രന്ഥത്തിൽ പ്രദിപാതിച്ചിരുന്നു.
കൃത്യമായ അടിത്തറയില്ലാത്ത ഊഹാപോഹങ്ങളും അദ്ദേഹം തന്റെ ചരിത്രരചനക്കായി സ്വീകരിച്ചിരുന്നു.
നിലവിലുള്ള രാജവംശത്തിന്റെ ഭരണത്തെ ന്യായീകരിക്കാൻ ചരിത്രകൃതികൾ ഉപയോഗിച്ച ഔദ്യോഗിക രാജവംശ ചരിത്രകാരന്മാർക്ക് ഇത് പലപ്പോഴും ബുദ്ധിമുട്ടുകൾ സൃഷ്ടിച്ചിരുന്നു.
പിന്നീട് വന്ന പല ചൈനീസ് ചരിത്രകാരന്മാരിലും സിമാ ചിയാന്റെ സ്വാധീനമുണ്ടായിരുന്നു.
ഹാനിന്റെ പുസ്തകം എഴുതിയ ബാൻ ഗു (സി ഇ 32–92), ബാൻ ഷാവോ , സിമാ ഗ്വാങ് ((1019–1086 സിഇ) എന്നിവർ ഇവരിൽ ചിലരാണ്.
മിങ് രാജവംശം (1368–1644) വരെയുള്ള ചൈനീസ് രാജവംശങ്ങളെ കുറിച്ചുള്ള ചരിത്രകൃതികളെയാണ് ഇരുപത്തിനാല് ചരിത്രങ്ങൾ എന്ന പേരിൽ അറിയപ്പെടുന്നത്.
ചൈനയിലെ അവസാന രാജവംശമായ ക്വിങ് രാജവംശത്തെ (1644–1911) കുറിച്ചുള്ള ചരിത്രം ഇവയിലില്ല.
വലിയ വിജ്ഞാനകോശങ്ങളുടെ നിർമ്മാണവും ഈ കാലത്ത് ചൈനയിൽ നടന്നിരുന്നു.
താങ് രാജവംശത്തിന്റെ കാലത്തു രചിച്ച യിവെൻ ലെയ്ജു ആണ് ഇതിലൊന്ന്.
സി.ഇ 624ൽ ഔയാങ് സുൻ ആണ് ഇതിന്റെ രചന പൂർത്തീകരിച്ചത്.
ലിങ്ഹു ദെഫെൻ , ചെൻ ഷുദാ എന്നിവരും ഈ പ്രവൃത്തിയിൽ അദ്ദേഹത്തെ സഹായിച്ചു.
സോങ് രാജവംശത്തിന്റെ കാലഘട്ടത്തിലാണ് സോങിന്റെ നാല് മഹദ്ഗ്രന്ഥങ്ങൾ പുറത്തിറങ്ങിയത്.
ലീ ഫാങ് തുടങ്ങിവെച്ച ഇതിന്റെ രചന പൂർത്തിയാക്കിയത് സെഫു യ്വാൻഗൂയി ആയിരുന്നു.
ഈ വിജ്ഞാനകോശം വളരെയേറെ വിവരങ്ങളാൽ സമ്പന്നമായിരുന്നു.
തായ്പിങ് ഗ്വാങ്ജി (978), തായ്പിങ് യുലാൻ (983), വെന്യുവാൻ യിങ്ഹ്വാ (986), സെഫു യ്വാൻഗൂയി (1013) എന്നിവയാണ് ഈ വിജ്ഞാനകോശത്തിന്റെ നാലു ഭാഗങ്ങൾ.
ചൈനയിലെ ഏറ്റവും വലിയ വിജ്ഞാനകോശങ്ങളിൽ ഒന്നായിരുന്നു ഇത്.
ലക്ഷക്കണക്കിന് ചൈനീസ് അക്ഷരങ്ങൾ ആണ് ഇതിൽ എഴുതിച്ചേർത്തിരിക്കുന്നത്.
ഈ നാലു ഗ്രന്ഥങ്ങളും ചേർത്തുവെച്ചാൽ 1408ൽ പ്രസിദ്ധീകരിച്ച യോങ്ഗ്ൾ വിജ്ഞാനകോശത്തോളം വരും.
ഇതിൽ അഞ്ചു കോടി ചൈനീസ് അക്ഷരങ്ങളാണ് അടങ്ങിയിരിക്കുന്നത്.
ഇവയെക്കാൾ വലിയതായിരുന്നു ക്വിങ് രാജവംശത്തിന്റെ കാലത്ത് പ്രസിദ്ധീകരിച്ച ഗുജിൻ തുഷു ജിചെങ് (1726) എന്ന വിജ്ഞാനകോശം.
ഇതിൽ എട്ടു ലക്ഷം പേജുകളും പത്തു കോടി ചൈനീസ് അക്ഷരങ്ങളും ഉണ്ടായിരുന്നു.
മാറ്റിവെക്കാവുന്ന ലോഹഅച്ചുകൾ ഉപയോഗിക്കുന്ന സാങ്കേതികവിദ്യ ഉപയോഗിച്ചാണ് അന്ന് ഇതിന്റെ 60 കോപ്പികൾ അച്ചടിച്ചത്.
മറ്റു പ്രധാന ചൈനീസ് വിജ്ഞാനകോശങ്ങൾ ഒരു ബഹുമുഖപ്രതിഭയായിരുന്ന ഷെൻ കുവോ‌‌‌‌‌‌യുടെ (1031–1095) ഡ്രീം പൂൾ ലേഖനങ്ങൾ , കാർഷികവിദഗ്ദ്ധനും കണ്ടുപിടിത്തക്കാരനുമായ വാങ് സെനിന്റെ (1290–1333) നോങ്ഷു , ചൈനീസ് ശാസ്ത്രജ്ഞനായിരുന്ന സോങ് യിങ്ഷിങിന്റെ (1587–1666) ടിയാൻഗോങ് കൈവു എന്നിവയാണ്.
ചൈനീസ്‌ ഗർ‌ഭധാരണ കലണ്ടർ‌ ഇംഗ്ലീഷ് വിലാസം https://ml.wikipedia.org/wiki/Chinese_Conception_chart Astrology New millennium astrological chart Background History of astrology Astrology and science Astrology and astronomy Traditions, types, and systems Traditions Babylonian Hellenistic Islamic Western Hindu Chinese Branches Natal Electional Horary ക സ തി
ജനിക്കാൻ‌പോകുന്ന കുഞ്ഞ്‌ ആണാണോ പെണ്ണാണോ എന്നറിയാൻവേണ്ടി ഉപയോഗിക്കുന്ന വളരെ പ്രാചീനമായൊരു ചൈനീസ്‌ രീതിയാണു് ചൈനീസ്‌ ഗർ‌ഭധാരണ കലണ്ടർ ( Chinese conception chart ) .
ചൈനീസ്‌ ഗർ‌ഭധാരണ കലണ്ടറിന്‌ ആയിരം വർ‌ഷത്തിലേറെ പഴക്കമുണ്ടെന്നു വിശ്വസിക്കപ്പെടുന്നു.
ശാസ്ത്രീയമായി തെളിയിക്കപ്പെട്ടിട്ടില്ലെങ്കിലും ഇന്നും ഏറെപ്പേർ‌ ഈ കലണ്ടറിനെ വിശ്വസിച്ചുപോരുന്നു.
ഇതിന്റെ പ്രയോഗരീതി വളരെ ലളിതമാണ്.
ഗർ‌ഭധാരണനടന്ന മാസവും ആ സമയത്തുള്ള യുവതിയുടെ കൃത്യമായ വയസ്സും വച്ചുമാത്രം ജനിക്കാൻ‌ പോകുന്ന കുഞ്ഞ് ആണാണോ പെണ്ണാണോ എന്നു ഗണിക്കുന്നു.
കലണ്ടറിന്റെ ഒരു വശത്ത് മാസങ്ങളും മറ്റൊരു വശത്ത് അമ്മയുടെ പ്രായവും രേഖപ്പെടുത്തിരിക്കും.
അവ രണ്ടും ലംബമായും തിരശ്ചീനമായും കൂട്ടിമുട്ടുന്ന ചതുരത്തിൽ ‌ പു എന്ന അക്ഷരമാണെങ്കിൽ‌ കുട്ടി ആണും അതല്ല സ്ത്രീ എന്നാണെങ്കിൽ‌ ജനിക്കുന്ന കുട്ടി പെണ്ണും ആയിരിക്കുമെന്നാണു ചൈനീസ്‌ കലണ്ടർ‌ സൂചിപ്പിക്കുന്നത്.
ഉദാഹരണത്തിന്, കലണ്ടർപ്രകാരം സെപ്റ്റംബറിൽ‌ ഗർഭധാരണം നടന്ന ഒരു 23 കാരിക്കു പെൺ‌കുട്ടിയും 24 കാരിക്ക് ആൺ‌കുട്ടിയുമാണു ജനിക്കാൻ‌ സാധ്യത.
ജനിച്ച കുഞ്ഞുങ്ങളുടെ കാര്യത്തിൽ‌ ഗർഭധാരണം നടന്ന മാസവും അപ്പോഴത്തെ പ്രായവും കണക്കാക്കി കലണ്ടറിന്റെ വിശ്വാസ്യത പലരും പരീക്ഷിച്ചു വരുന്നു.
ചൈനീസ് ഗർഭധാരണ കലണ്ടർ ഗർ‌ഭധാരണം നടന്ന മാസം ഗർഭധാരണസമയത്തുള്ള സ്ത്രീയുടെ വയസ്‌ ജനുവരി ഫെബ്രുവരി മാർച്ച്‌ ഏപ്രിൽ‌ മേയ്‌ ജൂൺ‌ ജൂലായ്‌ ഓഗസ്‌റ്റ്‌ സെപ്തം‌ബർ‌ ഒക്‌ടോബർ‌ നവംബർ‌ ഡിസം‌ബർ‌ 18 സ്ത്രീ പു സ്ത്രീ പു പു പു പു പു പു പു പു പു 19 പു സ്ത്രീ പു സ്ത്രീ സ്ത്രീ പു പു സ്ത്രീ പു പു സ്ത്രീ സ്ത്രീ 20 സ്ത്രീ പു സ്ത്രീ പു പു പു പു പു പു സ്ത്രീ പു പു 21 പു സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ സ്ത്രീ 22 സ്ത്രീ പു പു സ്ത്രീ പു സ്ത്രീ സ്ത്രീ പു സ്ത്രീ സ്ത്രീ സ്ത്രീ സ്ത്രീ 23 പു പു പു സ്ത്രീ പു പു സ്ത്രീ സ്ത്രീ സ്ത്രീ പു പു സ്ത്രീ 24 പു സ്ത്രീ സ്ത്രീ പു പു സ്ത്രീ പു സ്ത്രീ പു പു സ്ത്രീ പു 25 സ്ത്രീ പു സ്ത്രീ പു സ്ത്രീ പു സ്ത്രീ പു സ്ത്രീ പു പു പു 26 പു പു പു പു പു സ്ത്രീ പു സ്ത്രീ സ്ത്രീ പു സ്ത്രീ സ്ത്രീ 27 സ്ത്രീ സ്ത്രീ പു പു സ്ത്രീ പു സ്ത്രീ സ്ത്രീ പു സ്ത്രീ പു പു 28 പു പു പു സ്ത്രീ സ്ത്രീ പു സ്ത്രീ പു സ്ത്രീ സ്ത്രീ പു സ്ത്രീ 29 സ്ത്രീ പു സ്ത്രീ സ്ത്രീ പു സ്ത്രീ പു പു സ്ത്രീ പു സ്ത്രീ സ്ത്രീ 30 പു പു സ്ത്രീ പു സ്ത്രീ പു പു പു പു പു പു പു 31 പു പു പു പു സ്ത്രീ സ്ത്രീ പു സ്ത്രീ പു സ്ത്രീ സ്ത്രീ സ്ത്രീ 32 പു സ്ത്രീ സ്ത്രീ പു സ്ത്രീ പു പു സ്ത്രീ പു പു സ്ത്രീ പു 33 സ്ത്രീ പു പു സ്ത്രീ സ്ത്രീ പു സ്ത്രീ പു സ്ത്രീ പു പു സ്ത്രീ 34 പു പു സ്ത്രീ സ്ത്രീ പു സ്ത്രീ പു പു സ്ത്രീ പു സ്ത്രീ സ്ത്രീ 35 പു സ്ത്രീ പു സ്ത്രീ പു സ്ത്രീ പു സ്ത്രീ പു പു സ്ത്രീ പു 36 പു സ്ത്രീ പു പു പു സ്ത്രീ പു പു സ്ത്രീ സ്ത്രീ സ്ത്രീ സ്ത്രീ 37 സ്ത്രീ സ്ത്രീ പു സ്ത്രീ സ്ത്രീ സ്ത്രീ പു സ്ത്രീ സ്ത്രീ പു പു പു 38 പു പു സ്ത്രീ സ്ത്രീ പു സ്ത്രീ സ്ത്രീ പു സ്ത്രീ സ്ത്രീ പു സ്ത്രീ 39 സ്ത്രീ സ്ത്രീ പു സ്ത്രീ സ്ത്രീ സ്ത്രീ പു സ്ത്രീ പു പു സ്ത്രീ പു 40 പു പു പു സ്ത്രീ പു സ്ത്രീ പു സ്ത്രീ പു സ്ത്രീ സ്ത്രീ പു 41 സ്ത്രീ സ്ത്രീ പു സ്ത്രീ പു പു സ്ത്രീ സ്ത്രീ പു സ്ത്രീ പു സ്ത്രീ 42 പു സ്ത്രീ സ്ത്രീ പു പു പു പു പു സ്ത്രീ പു സ്ത്രീ പു 43 സ്ത്രീ പു സ്ത്രീ സ്ത്രീ പു പു പു സ്ത്രീ സ്ത്രീ സ്ത്രീ പു പു 44 പു സ്ത്രീ സ്ത്രീ സ്ത്രീ പു സ്ത്രീ പു പു സ്ത്രീ പു സ്ത്രീ പു 45 സ്ത്രീ പു സ്ത്രീ പു സ്ത്രീ സ്ത്രീ പു സ്ത്രീ പു സ്ത്രീ പു സ്ത്രീ അവലംബം
ചൈവ്സ് ഇംഗ്ലീഷ് വിലാസം https://ml.wikipedia.org/wiki/Chives
Flower with bud Fully open flower Chive seeds Chive seedlings sprouting
ചൈവ്സ് , (Allium schoenoprasum) , അലിയം എന്ന ജനുസ്സിലെ ഒരു സ്പീഷീസാണ്.
വെളുത്തുള്ളി , ചുവന്നുള്ളി , ലീക്ക് , സ്കാലിയോൺ ചൈനീസ് ഒണിയൻ എന്നിവയുമായി വളരെ അടുത്ത ബന്ധം കാണിക്കുന്നു.
വാർഷികസസ്യമായ ഇവ യൂറോപ്പ് , ഏഷ്യ , വടക്കേ അമേരിക്ക എന്നിവിടങ്ങളിൽ വ്യാപകമാണ്.
അലിയത്തിന്റെ ഒരേഒരു സ്പീഷീസായ ഷോണോപ്രാസം (schoenoprasum) പുതിയതും പഴയതും ആയ ലോകത്തിലെ തദ്ദേശവാസിയാണ്.
അവലംബങ്ങൾ ബാഹ്യ ലിങ്കുകൾ Wikiversity has bloom time data for Allium schoenoprasum on the Bloom Clock Allium schoenoprasum എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Nutritional Information Mrs. Grieve's "A Modern Herbal" @ Botanical.com
ചൈനീസ് സെന്റർ ഫോർ ഡിസീസ് കണ്ട്രോൾ ആന്റ് പ്രിവൻഷൻ
ചൈനീസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ ( സിസിഡിസി ; ലഘൂകരിച്ച ചൈനീസ് : 中国疾病预防控制中心 ; പരമ്പരാഗത ചൈനീസ് : 中國疾病預防控制中心 ) ദേശീയ ആരോഗ്യ കമ്മീഷന്റെ കീഴിലെ ഒരു സ്വതന്ത്ര ഏജൻസിയാണ്.
ചൈനയിലെ ബീജിംഗ് ആണ് ഇതിന്റെ ആസ്ഥാനം.
1983 ൽ സ്ഥാപിതമായ ഇത് ആവശ്യമായ വിവരങ്ങൾ നൽകിക്കൊണ്ട് ആരോഗ്യപരമായ തീരുമാനങ്ങളെ മെച്ചപ്പെടുത്തുന്നതിലൂടെ പൊതുജനാരോഗ്യവും സുരക്ഷയും പരിരക്ഷിക്കുന്നതിനും പ്രവിശ്യാ ആരോഗ്യ വകുപ്പുകളുമായും മറ്റ് സംഘടനകളുമായുമുള്ള പങ്കാളിത്തത്തിലൂടെ ആരോഗ്യം പ്രോത്സാഹിപ്പിക്കുന്നതിനുമായാണ് പ്രവർത്തിക്കുന്നത്.
പീപ്പിൾസ് റിപ്പബ്ലിക് ഓഫ് ചൈനയിലെ ജനങ്ങളുടെ ആരോഗ്യം മെച്ചപ്പെടുത്തുന്നതിനായി രോഗ പ്രതിരോധനം നിയന്ത്രണ(പ്രത്യേകിച്ച് പകർച്ചവ്യാധികൾ ), പരിസ്ഥിതി ആരോഗ്യം, തൊഴിൽ സുരക്ഷയും ആരോഗ്യവും, ആരോഗ്യ ഉന്നമനം, പ്രതിരോധം, വിദ്യാഭ്യാസം എന്നിവയിലെ പ്രവർത്തനങ്ങൾ വികസിപ്പിക്കുന്നതിലും നടപ്പിൽ വരുത്തുന്നതിലുമാണ് സിസിഡിസി  ശ്രദ്ധ കേന്ദ്രീകരിക്കുന്നത്.
ഇതും കാണുക ദേശീയ പൊതുജനാരോഗ്യ ഏജൻസികളുടെ പട്ടിക സെന്റേഴ്സ് ഫോർ ഡിസീസ് കൺട്രോൾ ആൻഡ് പ്രിവൻഷൻ , യുഎസിന് തുല്യമായത് നാഷനൽ അഡ്മിനിസ്ട്രേഷൻ ഓഫ് ഡിസീസ് പ്രിവൻഷൻ ആന്റ് കണ്ട്രോൾ ( 国家疾病预防控制局 ; 2021 മെയ് 13 ന് സ്ഥാപിതമായി) വുഹാൻ ഇൻസ്റ്റിറ്റ്യൂട്ട് ഓഫ് വൈറോളജി അവലംബം പുറംകണ്ണികൾ www.chinacdc.cn Archived 2014-03-05 at the Wayback Machine .
www.chinacdc.cn/en/COVID19 Archived 2021-05-22 at the Wayback Machine .
ചൈനീസ് ശിഷ്ട പ്രമേയം ഇംഗ്ലീഷ് വിലാസം https://ml.wikipedia.org/wiki/Chinese_remainder_theorem സുൻത്സി യുടെ മൂല പ്രശ്നം: x ≡ 2 (mod 3) ≡ 3 (mod 5) ≡ 2 (mod 7) എന്നിവയുടെ നിർദ്ധാരണമായ x = 23 + 105 k , ഇവിടെ k ∈ ℤ ആണ് .
സംഖ്യാസിദ്ധാന്തത്തിലെ ഒരു പ്രമേയമാണ് ചൈനീസ് ശിഷ്ട പ്രമേയം (Chinese remainder theorem).
ഒരു കൂട്ടം പൂർണ്ണസംഖ്യകളിലെ ഓരോ ജോടിയും സഹ-അഭാജ്യമാണെന്ന് കരുതുക.
n എന്ന പൂർണ്ണസംഖ്യയെ ഒരു കൂട്ടത്തിലെ സംഖ്യകളിലോരോന്നിനെക്കൊണ്ടും യൂക്ലിഡിയൻ ഹരണം നടത്തിയാൽ കിട്ടുന്ന ശിഷ്ടങ്ങൾ ഉപയോഗിച്ച് n നെ കൂട്ടത്തിലെ സംഖ്യകളുടെ ഗുണനഫലം കൊണ്ട് ഹരിച്ചാൽ കിട്ടുന്ന ശിഷ്ടം കണക്കാക്കാമെന്ന് ചൈനീസ് ശിഷ്ട പ്രമേയം പറയുന്നു.
മൂന്നാം നൂറ്റാണ്ടിൽ ചൈനീസ് ഗണിതശാസ്ത്രജ്ഞനായ സുൻത്സി ആണ് സുൻത്സി സുവാൻജിങ് എന്ന ഗ്രന്ഥത്തിൽ ആദ്യമായി ഈ പ്രമേയം പ്രസിദ്ധീകരിച്ചതായി നമുക്ക് അറിവുള്ളത്.
വലിയ സംഖ്യകൾക്കു മേലുള്ള കണക്കുകൂട്ടലുകളെ ചെറിയ സംഖ്യകൾക്കു മേലുള്ള അനേകം കണക്കുകൂട്ടലുകളായി മാറ്റി ഇവ എളുപ്പത്തിൽ നടത്താൻ ചൈനീസ് ശിഷ്ട പ്രമേയം സഹായിക്കുന്നു.
മോഡ്യുലർ അങ്കഗണിതത്തിലെ സർവ്വസമതകളുടെ രൂപത്തിൽ എഴുതിയാൽ ചൈനീസ് ശിഷ്ട പ്രമേയം പ്രിൻസിപൽ ഗുണജ മണ്ഡലങ്ങളിലെല്ലാം സാധുവാണ്.
ഗുണജങ്ങൾ ഉപയോഗിച്ച് ക്രമവിനിമേയ വലയങ്ങൾക്കായും ഇത് സാമാന്യവൽക്കരിക്കാം.
ചരിത്രം ചാൾസ് ഫ്രഡറിക് ഗോസിന്റെ 1801-ൽ പുറത്തിറങ്ങിയ ഡിസ്ക്വിസിഷനസ് അരിത്മെറ്റികേ എന്ന ഗ്രന്ഥത്തിൽ ചൈനീസ് ശിഷ്ട പ്രമേയം പ്രത്യക്ഷപ്പെടുന്നു.
മൂന്നാം നൂറ്റാണ്ടിലെ സുൻത്സിയുടെ സുൻത്സി സുവാൻജിങ് എന്ന ഗ്രന്ഥത്തിലാണ് പ്രമേയത്തിന്റെ അറിയപ്പെടുന്നതിൽ ആദ്യത്തെ രൂപം കാണാനാകുന്നത്.
എന്നാൽ ഇത് പ്രമേയത്തിന്റെ സാമാന്യരൂപമല്ല, ചില നിശ്ചിതസംഖ്യകളെക്കുറിച്ചുള്ള ചോദ്യം മാത്രമായിരുന്നു: “ കൃത്യമായി എണ്ണം അറിയാത്ത ചില വസ്തുക്കളുണ്ട്. അവയെ മൂന്നെണ്ണം വീതമെടുത്താൽ രണ്ട് ബാക്കി വരും; അഞ്ചെണ്ണം വീതമെടുത്താൽ മൂന്നും ഏഴെണ്ണം വീതമെടുത്താൽ രണ്ടും ബാക്കിയാകും. എങ്കിൽ ആകെ എത്ര വസ്തുക്കളാണുള്ളത്? ”
സുൻത്സിയുടെ രചനകളിൽ പ്രമേയത്തിന്റെ തെളിവോ ഒരു പൂർണ്ണ അൽഗൊരിതമോ അടങ്ങിയിട്ടില്ല..
ഈ പ്രശ്നത്തിന് പരിഹാരം കാണാനുള്ള അൽഗൊരിതം ആറാം നൂറ്റാണ്ടിൽ ആര്യഭടൻ വിവരിച്ചു.
ഏഴാം നൂറ്റാണ്ടിൽ ബ്രഹ്മഗുപ്തനും ചൈനീസ് ശിഷ്ട പ്രമേയത്തിന്റെ ചില നിശ്ചിതരൂപങ്ങൾ അറിയാമായിരുന്നു, ഫിബനാച്ചിയുടെ ലിബർ അബാസിയിൽ (1202) ഇവ പ്രത്യക്ഷപ്പെടുന്നുമുണ്ട്.
ദയാൻഷു ( 大衍術 ) എന്ന പേരിൽ ചൈനീസ് ശിഷ്ട പ്രമേയത്തിന്റെ പൂർണ്ണ നിർദ്ധാരണം ക്വിൻ ജിയുഷാവോ 1247-ൽ ഷുഷു ജിയുഷാങ് ( 數書九章 ‌) എന്ന ഗ്രന്ഥത്തിൽ പ്രസിദ്ധീകരിച്ചു.
സർവ്വസമതകൾ എന്ന ആശയം ആദ്യമായി മുന്നോട്ടുവച്ചതും ഉപയോഗിച്ചതും ഡിസ്ക്വിഷനസ് അരിത്മെറ്റികേ എന്ന 1801-ലെ തന്റെ ഗ്രന്ഥത്തിൽ ഗോസ് ആയിരുന്നു.
സൗര-ചാന്ദ്ര കലൻഡറുകളും റോമൻ ഇൻഡിക്ഷനും ചാക്രികമായി വരുന്ന വർഷങ്ങൾ കണ്ടെത്തുന്ന പ്രശ്നമാണ് ഗോസ് ഇതിനുദാഹരണമായി കൊടുത്തത്.
" മുമ്പ് ഓയ്ലർ ഉപയോഗിച്ചതും എന്നാൽ അതിനും മുമ്പ് പലയിടങ്ങളിലായി പ്രസിദ്ധീകരിക്കപ്പെട്ടതുമായ ഒരു രീതിയാണ് ഗോസ് ഇത്തരം പ്രശ്നങ്ങളുടെ നിർദ്ധാരണത്തിനായി മുന്നോട്ടുവച്ചത്.
n 1 , ...
, n i , ...
, n k എന്നിവ 1നെക്കാൾ വലിയ പൂർണ്ണസംഖ്യകളാണെന്നിരിക്കട്ടെ.
ഇവയെ മാപാങ്കങ്ങൾ (modulus) അഥവാ ഹാരകങ്ങൾ (divisors) എന്ന് വിളിക്കുന്നു.
n i യുടെ ഗുണനഫലത്തെ N കൊണ്ട് സൂചിപ്പിക്കുക.
n i കളിൽ ഏത് രണ്ടെണ്ണമെടുത്താലും അവ സഹ-അഭാജ്യമാവുകയും a 1 , ...
, a k എന്നിവ 0 ≤ a i n i എന്ന അസമതകളനുസരിക്കുന്ന പൂർണ്ണസംഖ്യകളാവുകയും ചെയ്താൽ 0 ≤ x N എന്ന അസമതയനുസരിക്കുന്നതും x നെ ഓരോ n i കൊണ്ട് ഹരിച്ചാലും a i ശിഷ്ടം വരുന്നതുമായ അനന്യമായ x എന്ന പൂർണ്ണസംഖ്യയുണ്ടായിരിക്കും എന്നാണ് ചൈനീസ് ശിഷ്ട പ്രമേയ്യം പറയുന്നത്.
സർവ്വസമതാ ബന്ധങ്ങളുടെ ഭാഷയിൽ ഇങ്ങനെ പറയാം: n i ഈരണ്ടെണ്ണം വീതമെടുത്താൽ സഹ-അഭാജ്യമായ സംഖ്യകളാവുകയും a 1 , ...
, a k എന്നിവ പൂർണ്ണസംഖ്യകളാവുകയും ചെയ്താൽ x ≡ a 1 ( mod n 1 ) ⋮ x ≡ a k ( mod n k ) , {\displaystyle {\begin{aligned}x \equiv a_{1}{\pmod {n_{1}}}\\ \vdots \\x \equiv a_{k}{\pmod {n_{k}}},\end{aligned}}}
എന്ന സർവ്വസമതാബന്ധങ്ങളൊക്കെയും അനുസരിക്കുന്ന x എന്ന പൂർണ്ണസംഖ്യയുണ്ടായിരിക്കും.
ഇങ്ങനത്തെ ഏത് രണ്ട് പൂർണ്ണസംഖ്യകളും മോഡ്യുലോ N സർവ്വസമമായിരിക്കുകയും ചെയ്യും.
അമൂർത്ത ബീജഗണിതത്തിൽ ഇപ്രകാരം എഴുതാം: n i യിലെ സംഖ്യകൾ പരസ്പരം സഹ-അഭാജ്യമാണെങ്കിൽ x mod ⁡ N ↦ ( x mod ⁡ n 1 , … , x mod ⁡ n k ) {\displaystyle x\ \operatorname {mod} N\;\mapsto \;(x\ \operatorname {mod} n_{1},\,\ldots ,\,x\ \operatorname {mod} n_{k})}
എന്ന പ്രതിചിത്രണം ഒരു മോഡ്യുലോ N ആയ പൂർണ്ണസംഖ്യകളുടെ വലയത്തിനും മോഡ്യുലോ n i ആയ പൂർണ്ണസംഖ്യകളുടെ വലയങ്ങളുടെ direct ഗുണനഫലത്തിനും ഇടയിലുള്ള Z / N Z ≅ Z / n 1 Z × ⋯ × Z / n k Z {\displaystyle \mathbb {Z} /N\mathbb {Z} \cong \mathbb {Z} /n_{1}\mathbb {Z} \times \cdots \times \mathbb {Z} /n_{k}\mathbb {Z} }
എന്ന വലയ സമരൂപത നിർവചിക്കുന്നു.
Z / N Z {\displaystyle \mathbb {Z} /N\mathbb {Z} } ൽ ക്രിയകൾ ചെയ്യുന്നതിനു പകരം Z / n i Z {\displaystyle \mathbb {Z} /n_{i}\mathbb {Z} } ൽ ക്രിയകൾ ചെയ്ത് ഒടുവിൽ സമരൂപതയുപയുപയോഗിച്ച് ഫലം കാണാമെന്ന് ഇതിൽ നിന്ന് മനസ്സിലാക്കം.
N ഉം ക്രിയകളുടെ എണ്ണവും വലുതാണെങ്കിൽ നേരിട്ട് കണക്കുകൂട്ടുന്നതിനെക്കാൾ വേഗത്തിൽ ഈ രീതിയിൽ ഫലം ലഭിച്ചേക്കാം.
പൂർണ്ണസംഖ്യകൾക്കോ ഭിന്നകസംഖ്യകൾക്കോ മേൽ രേഖീയ ബീജഗണിതത്തിൽ മൾട്ടി-മോഡ്യുലർ കണക്കുകൂട്ടലുകൾ നടത്താൻ ഇത് വ്യാപകമായി ഉപയോഗിക്കുന്നു.
സഞ്ചയനശാസ്ത്രത്തിന്റെ ഭാഷയിൽ പൂർണ്ണസംഖ്യകളുടെ സമാന്തരശ്രേണികൾ ഒരു ഹെല്ലി കുടുംബമാണെന്നും പറയാം.
See in particular Section 2.5, "Helly Property", pp. 393–394 .
{{ citation }} : | first2= has generic name ( help )
ചൈനീസ് ശില്പകല ഇംഗ്ലീഷ് വിലാസം https://ml.wikipedia.org/wiki/Chinese_sculpture സോങ് രാജവംശത്തിന്റെ ഡിങ്-വെയർ പോർസലൈൻ ബോട്ടിൽ പതിനൊന്നാം നൂറ്റാണ്ടിലെ ബോധിസത്വൻ ശില്പം സോങ് രാജവംശം .
ബി.സി. 8000 മുതൽ ബി.സി. 3000 വരെയുള്ള നിയോലിത്തിക് കാലഘട്ടത്തിലാണു ചൈനയിൽ ശില്പകലയുടെ ആരംഭം.
മനുഷ്യന്റെയും മൃഗങ്ങളുടെയും രൂപങ്ങൾ കളിമണ്ണിലും ശിലയിലും ഇക്കാലത്ത് നിർമ്മിക്കപ്പെട്ടു.
ബി.സി.200 കളുടെ തുടക്കത്തിൽ ചൈനയിൽ , വസ്തുക്കളുടെ ശരിയായ വലിപ്പത്തിലുള്ള രൂപങ്ങൾ നിർമ്മിക്കാൻ ആരംഭിച്ചു.
ഷിഹ്വാങ്ദിയുടെ ശവക്കല്ലറയിൽ നിന്നും ഇത്തരത്തിലുള്ള ഏതാനും രൂപങ്ങൾ കണ്ടെടുത്തിട്ടുണ്ട്.
ബി.സി. 202 മുതൽ എ.ഡി. 220 വരെ നീണ്ടുനിന്ന ഹാൻ രാജവംശത്തിന്റെ കാലത്തു ബുദ്ധമതം ഉൾപ്പെടെയുള്ള സംസ്കാരങ്ങൾ ചൈനയിൽ സ്വാധീനം ചെലുത്തി .
അതിന്റെ ഫലമായി സ്മാരകങ്ങൾ എന്ന നിലയിൽ ശില്പങ്ങൾ നിർമ്മിക്കുന്ന രീതി ചൈനയിൽ വൻപ്രചാരം നേടി .
എ.ഡി. 220 മുതൽ എ.ഡി. 589 വരെയുള്ള കാലയളവിൽ ചൈനയിൽ ആറു രാജവംശങ്ങൾ ഭരണം നടത്തിയിരുന്നു.
ഈ കാലഘട്ടത്തിൽ ചൈനീസ് ശില്പകലയിൽ വലിയ മാറ്റങ്ങളാണ് ഉണ്ടായത്.
ഇന്ത്യൻ ശില്പങ്ങളിൽ നിന്നും വ്യത്യസ്തമായി ദ്വിമാനതലത്തിലുള്ളതും കൃശാകൃതിയിലുള്ളതുമായ ശില്പങ്ങൾ നിർമ്മിക്കപ്പെട്ടു.
ശിലയും വെങ്കലവുമൊക്കെയായിരുന്നു അക്കാലത്ത് ശില്പനിർമ്മാണത്തിനുപയോഗിച്ചിരുന്നത്.
താങ് രാജവംശത്തിന്റെ കാലത്തു നിർമ്മിച്ച ശില്പങ്ങൾ യഥാതഥ (റിയലിസ്റ്റിക്) സ്വഭാവമുള്ളവയായിരുന്നു .
യുവാൻ രാജവംശത്തോടെ (1279-1368) ബുദ്ധമതത്തിന് ശില്പരചനാരംഗത്തുണ്ടായിരുന്ന സ്വാധീനം നഷ്ടപ്പെട്ടു.
എങ്കിലും ശില്പനിർമ്മാണശൈലികൾ മാറ്റങ്ങളില്ലാതെ തുടർന്നു.
1900-കൾ വരെ കളിമണ്ണ് , തടി തുടങ്ങിയ മാധ്യമങ്ങളിൽ ശൈലീപരമായി വ്യത്യാസങ്ങളില്ലാതെ ചെറിയ ശില്പങ്ങൾ നിർമ്മിക്കുന്നതിലായിരുന്നു ചൈനീസ് ശില്പികൾ താല്പര്യം കാണിച്ചിരുന്നത്.
ചൈനീസ് ബുദ്ധമത ശില്പങ്ങൾ റ്റിയാൻ റ്റാൻ ബുദ്ധ മഞ്ജുശ്രീ
കിഴക്കനേഷ്യൻ ബുദ്ധമതത്തിലെ ബോധിസത്വൻ എന്ന ആത്മീയാചാര്യസങ്കല്പം ചൈനയിലും ജനപ്രിയമായിതീർന്നു.
രാജവസ്ത്രങ്ങൾ ധരിച്ചിരിക്കുന്ന ബോധിസത്വന്റെ ശില്പം ഇതിനുദാഹരണമാണ്.
ആദ്യകാലത്ത് ശില്പകലയുടെ പ്രാതിനിധ്യം മനുഷ്യരൂപങ്ങളായിരുന്നില്ല മറിച്ച് ശൂന്യമായ ഇരിപ്പിടം, കാലടികൾ, മരങ്ങൾ, സ്തൂപങ്ങൾ എന്നിവയായിരുന്നു.
പിന്നീട് ഇത് പഗോഡകൾ നിർമ്മിക്കാനുള്ള പ്രചോദനം നൽകി .
ഇന്ത്യൻ ബുദ്ധശില്പ നിർമ്മാണത്തിന്റെ പരമ്പരാഗതശൈലിയോടോപ്പം ചൈനീസ് ശില്പികൾ അവരുടേതായ ശൈലികളും ഇതിൽ ഉപയോഗിച്ചിരുന്നു.
മഞ്ജുശ്രീ , അവലോകിതേശ്വരൻ എന്നിവ രണ്ട് പ്രധാനപ്പെട്ട ബോധിസത്വശില്പങ്ങളാണ്.
ബുദ്ധമതവിശ്വാസികൾ‍ ഏറ്റവും കൂടുതൽ ആദരിക്കുന്ന ബോധിസത്വമാണ് അവലോകിതേശ്വരൻ .
വലതുകയ്യിൽ അഗ്നി വമിക്കുന്ന ഒരു വാൾ പിടിച്ചുകൊണ്ട് ധ്യാനാവസ്ഥയിൽ ഇരിക്കുന്ന ഒരു ബോധിസത്വരൂപമായാണു് മഞ്ജുശ്രീയുടെ ബിംബങ്ങൾ കാണപ്പെടുന്നത് .
ടിബറ്റൻ ബുദ്ധമതശാഖയിൽ പലപ്പോഴും മഞ്ജുശ്രീ , അവലോകിതേശ്വരൻ , വജ്രപാണി എന്നിവരെ ത്രിമൂർത്തികളായി ചിത്രീകരിച്ച വിഗ്രഹങ്ങൾ കാണാം.
1993-ൽ ചൈനയിലെ ഹോങ് കോങ് ൽ റ്റിയാൻ റ്റാൻ ബുദ്ധ അല്ലെങ്കിൽ ബിഗ് ബുദ്ധ എന്ന 34 മീറ്റർ ഉയരമുള്ള വെങ്കലശില്പം നവീന ശില്പകലയെ എടുത്തുകാണിക്കുന്നതാണ് .
ക്വിൻ രാജവംശക്കാലത്തെ ശില്പങ്ങൾ
ചൈനയിലെ ആദ്യത്തെ ക്വിൻ ചക്രവർത്തിയായിരുന്ന ചിൻ ഷി ഹ്വാങ്ങ് ഡിന്റെ (ക്രി.മു 210-209) ശവകുടീരത്തിൽ നിന്ന് ചക്രവർത്തിയുടെ ശരീരത്തോടൊപ്പം ഒരു മഹാ സൈന്യത്തെ പ്രതിനിധീകരിക്കുന്ന ശില്പസമൂഹത്തെ കണ്ടെടുക്കുകയുണ്ടായി.
കളിമൺ യോദ്ധാക്കൾ അല്ലെങ്കിൽ കളിമൺ പടയാളികളും കുതിരകളും (ടെറാകോട്ടാ ആർമി) ആയിരുന്നു ഈ ശില്പങ്ങൾ.
യോദ്ധാക്കൾ, രഥങ്ങൾ , കുതിരകൾ എന്നിവയെല്ലാം ഈ കൂട്ടത്തിലുണ്ട്.
ഇവയിൽ ശില്പങ്ങളുടെ പദവിക്കനുസരിച്ച് അവയുടെ വലിപ്പവും വ്യത്യാസപ്പെട്ടിരിക്കുന്നു.
മൂന്ന് കുഴികളിൽ നിന്നായി ഏകദേശം 8000ത്തിലധികം പടയാളികളെയും (കളിമൺ ശില്പങ്ങൾ) 520 ഓളം കുതിരകളേയും കണ്ടെടുത്തിട്ടുണ്ട് .
യോങ്ഹി ക്ഷേത്രത്തിനു പുറത്തുള്ള ഒരു ചൈനീസ് ഗാർഡിയൻ സിംഹം, ബെയ്ജിംഗ്,1694 ഒരു കളിമൺ യോദ്ധാവ്, ക്വിൻ രാജവംശം , ബി.സി. മൂന്നാം നൂറ്റാണ്ട്.
കളിമൺ യോദ്ധാക്കളും കുതിരയും കളിമൺ യോദ്ധാക്കളുടെ പ്രതിമകൾ കുഴിച്ചെടുത്ത ഒരു കുഴി ഹാൻ രാജവംശക്കാലത്തെ ശില്പങ്ങൾ യാക്കുകളുടെ ശില്പങ്ങളോടുകൂടിയ വെങ്കല കവടി പാത്രം (ഡിയാൻ രാജവംശം-ബി.സി.നാലാം നൂറ്റാണ്ട് -ബി.സി.109) ഹാൻ രാജവംശക്കാലത്തെ ഒരു ശില്പം താങ് രാജവംശക്കാലത്തെ ശില്പങ്ങൾ ലെഷാനിലെ ബൃഹത് ബുദ്ധൻ
ചൈനയിലെ താങ് രാജവംശത്തിന്റെ ഭരണകാലത്ത് നിർമിച്ച ഒരു ഭീമാകാര ശില്പമാണ് ലെഷാനിലെ ബൃഹത് ബുദ്ധൻ .
സിചുവാൻ പ്രവിശ്യയുടെ തെക്കുഭാഗത്ത് മിൻ നദിക്ക് അഭിമുഖമായാണ് ഈ ശില്പം സ്ഥിതിചെയ്യുന്നത്.
മിൻ നദിയുടെ സമീപത്തുള്ള പർവ്വതശിലയിൽ കൊത്തിയെടുത്താണ് ഈ ബൃഹത് ശില്പം നിർമിച്ചിരിക്കുന്നത്.
ലോകത്തിലെ തന്നെ 'കല്ലിൽ തീർത്ത' ഏറ്റവും വലിയ ബുദ്ധപ്രതിമയാണ് ലെഷാനിലെ ബൃഹത് ബുദ്ധൻ .
താങ് രാജവംശക്കാലത്തെ ഒരു ശില്പം (618-907) ഗൗതമ ബുദ്ധൻ സോങ് രാജവംശക്കാലത്തെ ശില്പങ്ങൾ സോങ് രാജവംശക്കാലത്തെ ബോധിസത്വൻ ശില്പം (960–1279) ഡ്രാഗൺ പിടിയുള്ള ചൈനീസ് ജെയ്ഡ് കപ്പ്, പന്ത്രണ്ടാം നൂറ്റാണ്ട് തടികൊണ്ടുണ്ടാക്കിയ ബോധിസത്വൻ ശില്പം ചിത്രശാല ഷാങ് രാജവംശ കാലഘട്ടത്തിലെ ഒരു വെങ്കലശില്പം (ബി.സി.പതിമൂന്നാം നൂറ്റാണ്ട് - ബി.സി. പത്താം നൂറ്റാണ്ട്) പരുന്തിന്റെ തലയോടുകൂടിയ സ്വർണ്ണ കലമാൻ (ബി.സി.നാലാം നൂറ്റാണ്ട്-ബി.സി.മൂന്നാം നൂറ്റാണ്ട് പുനിങ് ക്ഷേത്രത്തിലെ ഭീമാകാരമായ ബോധിസത്വൻ (1755) മൈത്രേയ താങ്ങ് രാജവംശത്തിന്റെ ശവകുടീരത്തിലെ ഒരു ശില്പം ഒരു ഈസ്റ്റേൺ ഹാൻ കാലഘട്ടത്തിലെ ഒരു കുതിരയുടെ സെറാമിക് പ്രതിമ അവലംബം
ജമൽ യുദ്ധം
ഇസ്‌ലാമിക ചരിത്രത്തിൽ നടന്ന ഒരു യുദ്ധമാണ് 656 നവംബർ 7ന് നടന്ന ജമൽ യുദ്ധം .
നാലാം ഖലീഫ അലിയുടെ സൈന്യവും പ്രവാചകൻ മുഹമ്മദിന്റെ പത്നി ആയിഷയുടെ നേതൃത്വത്തിലുള്ള സൈന്യവും തമ്മിലാണ് ഏറ്റുമുട്ടിയത്.
യുദ്ധ സാഹചര്യം ചർച്ചയിലൂടെ പരിഹരിച്ച് രണ്ടു സൈന്യങ്ങളും പിരിഞ്ഞു പോവാൻ ഒരുങ്ങവേ രാത്രി ചില ഗൂഡ താല്പര്യക്കാർ ഇരുസൈന്യങ്ങളുടെയും ക്യാമ്പുകൾ അക്രമിച്ചതാണ് യുദ്ധത്തിന് വഴി തുറന്നത്.
മൂന്നാം ഖലീഫയായ ഉസ്മാൻ കൂഫയിൽ നിന്നുള്ള കലാപകാരികളാൽ കൊല്ലപ്പെട്ടു.
നാലാമതായി ഖിലാഫത്ത് ഏറ്റെടുത്ത അലി രാജ്യത്തു പല ഭാഗത്തും വർധിച്ചു വരുന്ന കുഴപ്പങ്ങൾ ഇല്ലാതാക്കുന്നതിൽ ശ്രദ്ധ കേന്ദ്രീകരിച്ചു.
എന്നാൽ ഉസ്മാന്റെ കുടുംബാംഗമായ സിറിയൻ ഗവർണ്ണർ മുആവിയ ഉസ്മാന്റെ ഘാതകരെ ഉടൻ കണ്ടെത്തി ശിക്ഷിക്കണമെന്ന് വാദിച്ചു.
എന്നാൽ രാജ്യത്തെ സ്ഥിതിഗതികൾ നേരെയാക്കിയ ശേഷം മതി എന്നായിരുന്നു അലിയുടെ വാദം.
മുആവിയയുടെ പ്രചാരണത്തിൽ വീണ ചില പ്രമുഖ സഹാബാക്കൾ അടക്കമുള്ളവർ മുആവിയയുടെ വാദത്തിനു ശക്തി പകർന്നു.
ഇവർ പ്രവാചകന്റെ പത്നി ആയിഷയെ സമീപിച്ചു ഈ വാദത്തിനു പിന്തുണ നേടിയെടുത്തു.
ആയിഷയുടെ കീഴിൽ ഒരു വൻ സൈന്യവുമായി അവർ ബസ്രയിലേക്ക് പുറപ്പെട്ടു.
എന്നാൽ അലിയുടെ സൈന്യവുമായി സന്ധിച്ച അവർ ചർച്ചക്ക് ശേഷം യുദ്ധം ഒഴിവാക്കി തിരിച്ചു പോകാനുള്ള ധാരണയിലെത്തി.
അന്ന് രാത്രി ചില ഗൂടലോച്ചനക്കാർ ഇരു വിഭാഗത്തിന്റെയും ക്യാമ്പുകൾക്ക് നേരെ ആക്രമണം നടത്തി .
മറുവിഭാഗം സന്ധി ലംഘിച്ചു എന്ന ധാരണയിൽ പിറ്റേന്ന് ഇരു സൈന്യങ്ങളും എട്ടു മുട്ടുകയും യുദ്ധത്തിൽ അലിയുടെ സൈന്യം വിജയിക്കുകയും ചെയ്തു.
എല്ലാവരെയും അലി മോചിപ്പിക്കുകയും തിരികെ മദീനയിലേക്ക് അയക്കുകയും ചെയ്തു.
ആയിഷ ഒരു ഒട്ടകപ്പുറത്ത് ഇരുന്നു (അറബിയിൽ ജമൽ) യുദ്ധം നയിച്ചതിനാലാണ് ഇതിനു ജമൽ യുദ്ധം എന്ന പേര് വന്നത്.
അവലംബം 1 2 https://books.google.com/books?id=axL0Akjxr-YC pg=PT472 1 2 Jibouri, Yasin T. Kerbalā and Beyond.
Bloomington, IN: Authorhouse, 2011.
ISBN 1467026131 Pgs.
30 1 2 Muraj al-Thahab Vol.
5, Pg.